ཞང་ཞུང་ཕུགས་པ།ཕུགས་པ་འོལ་མོ་ལུང་རིང་ནི།བོན་གྱི་སྟོན་པ་གཤེན་རབ་མི་བོ་མཆོག་གི་འཁྲུངས་ཡུལ་ཡིན་པ་ཙམ་དུ་མ་ཟད།བོན་གྱི་བསྟན་པ་ཐོག་མར་དར་སའི་ལྟེ་བ་ཡང་དེ་ཉིད་ལས་གཞན་དུ་བརྗོད་དུ་མེད།འོན་ཀྱང་འགའ་ཞིག་གིས་བྱབྱའོལ་གླིང་བྱབྱཞེས་པའི་ཡུལ་དེ་ལ་གཉིས་སུ་མ་ཕྱེ་བར་ད་ལྟའི་བོད་ཡུལ་དུ་ཡོད་པའི་གངས་ཏི་སེར་གཞིར་བཟུང་ནས།སྟོན་པ་གཤེན་རབ་ནི་ཞང་ཞུང་པའམ་བོད་པ་ཞིག་རེད།དེས་ན་བོན་གྱི་བསྟན་པ་ནི་ཐོག་མར་ཞང་ཞུང་བར་པ་སྟེ་གངས་ཏི་སེའི་ཉེ་འདབས་ཀྱི་ཡུལ་དེ་ནས་བྱུང་ཞིང་རིམ་བཞིན་ཕྱོགས་གཞན་དུ་དར་བར་བཞེད་མོད།དེ་དག་ལའང་རྒྱུ་མཚན་ཡོད་ངེས་ཡིན་ཡང༌།སྟོན་པ་གཤེན་རབ་སྤུ་བོའི་ཡུལ་དུ་འཁྲུངས་ཚུལ་སོགས་བཤད་པའི་དབང་དུ་བཏང་ན།དེ་དག་ནི་ཁུངས་ལུང་དང་བྲལ་བའི་རང་གཞན་བསྟོད་སྨད་ལ་དགའ་བའི་དགའ་གཏམ་ཞིག་ལས་དཔྱད་གཞིའི་གནས་སུ་བཟུང་བར་མི་རིགས་སོ།།